मॉडल स्कूलों में दो-दो सरकारी शिक्षक डेपुटेशन पर भेजे जाएंगे
रांची | राज्यके 89 मॉडल स्कूल, जो शिक्षकों की कमी झेल रहा है, उनके लिए अच्छी खबर है। अब इन स्कूलों में शिक्षकों की नियुक्ति अनुबंध पर नहीं होगी। इन स्कूलों में अब सरकारी स्कूल के शिक्षकों का डेपुटेशन किया जाएगा। शिक्षा सचिव आराधना पटनायक के निर्देश पर सभी जिलों में इस दिशा में कार्रवाई शुरू कर दी गई है। उल्लेखनीय है इन स्कूलों में पहले से तीन-तीन शिक्षक अनुबंध पर कार्यरत हैं। दो-दो और शिक्षकों को डेपुटेशन पर भेजने की तैयारी है। इस हिसाब से प्रत्येक मॉडल स्कूल में अब पांच-पांच शिक्षक हो जाएंगे। रांची जिले में आठ मॉडल स्कूलों के लिए शिक्षकों का चयन कर लिया गया है। इन्हें नए साल में अलग-अलग मॉडल स्कूलों में प्रतिनियोजित किया जाएगा।
hin_Deva hin_Deva